text: Samler sælger sine 2400 dukker 
  28 marts 2013 kl. 11.12
  Som barn måtte hun nøjes med drømme at at få en dukke. Som voksen tog hun revanche og samlede ikke færre end 2400 dukker. Nu skal livsværket sælges og det startede Skærstorsdag.
  I hjemmet i Aale havde 64-årige Jytte Jensen ind til torsdag 2400 dukker, men da hun selv snart nærmer sig sin pension, og hendes mand Svend Erik Jensen også er oppe i årene, har de bestemt sig for for at flytte fra gården i Aale. 
  Og så bliver der ikke plads til Jytte Jensens mange dukker. 
  De er derfor flyttet ud i værkstedet, hvor der bliver holdt kæmpe flyttesalg i påsken.
  - Det bliver da trist, men de fylder for meget, siger Jytte Jensen.
  Jytte Jensen holder flyttemarked på Sønderkærvej 13 i Aale fra Skærtorsdag og resten af påsken.
  